ඒ අනුව රත්නපුර, කෑගල්ල, ගාල්ල, කළුතර, මාතර, හම්බන්තොට සහ නුවරඑළිය යන දිස්ත්‍රික්කවලට මෙම අවදානම ක්‍රියාත්මක වනු ඇති.රත්නපුර දිස්ත්‍රික්කයේ කුරුවිට, ඇහැලියගොඩ, කිරිඇල්ල, ඉඹුල්පේ, ඇලපාත, පැල්මඩුල්ල,  කහවත්ත, කොළොන්න, නිවිතිගල, කලවාන සහ අයගම ප්‍රාදේශීය ලේකම් කොට්ඨාශවලට අයත් කඳු බෑවුම් සහිත ප්‍රදේශවල සිටින ජනතාව අවදානයෙන් සිටින ලෙසටයි ජාතික ගොඩනැගිලි පර්යේෂණ සංවිධානය සඳහන් කළේ.එමෙන්ම කෑගල්ල දිස්ත්‍රික්කයේ බුලත්කොහුපිටිය, දැරණියගල, යටියන්තොට සහ දෙහි ඕවිට යන ප්‍රාදේශීය ලේකම් කොට්ඨාශවල ජනතාව මේ පිළිබදව අවදානයෙන් සිටිය යුතු වනවා.ජාතික ගොඩනැගිලි පර්යේෂණ සංවිධානය වැඩිදුරටත් සඳහන් කළේ ගාල්ල, බද්දේගම, යක්කලමුල්ල, නෙලුව, තවලම, නියාගම, නාගොඩ ප්‍රාදේශීය ලේකම් කොට්ඨාශවල සහ ඒ අවට ප්‍රදේශවල ජනතාව ද වැසි ඇති වුවහොත්, නාය යාමේ අවදානමක් පවතින බවයි.මාතර දිස්ත්‍රික්කයේ කොටපොළ, පස්ගොඩ, පිටබැද්දර සහ මුලටියන යන ප්‍රාදේශීය කොට්ඨාශවල ජනතාව ද අවදානයෙන් සිටිය යුතු බවයි එම සංවිධානය පෙන්වා දෙන්නේ.කළුතර දිස්ත්‍රික්කයේ බුලත්සිංහල, අගලවත්ත, වලල්ලාවිට සහ බදුරලිය ප්‍රාදේශීය ලේකම් කොට්ඨාශ මෙන්ම ඒ අවට ප්‍රදේශවල ජනතාව ද වැසි ඇති වූ වහාම ඒ පිළිබදව අවදානයෙන් සිටිය යුතු වනවා.හම්බන්තොට දිස්ත්‍රික්කයේ වලස්මුල්ල සහ කටුවන ප්‍රාදේශීය ලේකම් කොට්ඨාශ මෙන්ම නුවරඑළිය දිස්ත්‍රික්කයේ අඹගමුව කෝරළේ ප්‍රාදේශීය ලේකම් කොට්ඨාශ සහ ඒ අවට ප්‍රදේශයේ නාය යාමේ අවදානම් ප්‍රදේශ ලෙස නම් කර තිබෙනවා.